stanford-oval/wikipedia huggingface dataset:
פעולת אלכסנדריה
הערות שוליים

↑  מקור התרשים ספרו של מייק אלדר שייטת 13 ע' 309.
1 2 3 4 5  יריב פלג  דני ברעם על פעולת אלכסנדריה ישראל היום, 9 באפריל 2017
↑  איתן ליפשיץ, שבויים במצרים מלחמת ששת הימים ספרי ניב, 2018, ע' 18.
↑  מה"ד היסטוריה מבצעי חיל הים 1970 ע' 153.
↑  לפי השנתון ג'יינס. לפי נתוני דגם Black Swan העומק רק 3.4 מטר. על הבדל זה נתלו השערות לא מבוססות להחטאה. שלמה אראל לפניך הים ע' 269 .
↑  סיפורו של קצין מהפריגטה בתרגומו של  פסח מלובני היבט מצרי על פעולת אלכסנדריה  במלחמת ששת הימים באתר משמר המורשת הימית.
↑  מייק אלדר, האויב והים תנין אינה מוותרת, 1991, עמ' 89–105.
↑  מה"ד היסטוריה, 2017  פסקה 18
↑  מייק אלדר, שייטת 13 ע' 302.
1 2 3  שלמה אראל, לפניך הים ע'270 .
↑  אבי צור, הלוחם,  ראיון עם אילן אגוזי משייטת 13 בעל עיטורי המופת והעוז', בביטאון "הלוחם", אפריל 2013.
1 2  התייחסות איתן ליפשיץ לטיוטת הספר  משברי ים.
↑  משברי ים ע' 130 -  קבוצת דיון מפקד חיל הים  שנערכה ב-7 ביוני,  שעה 03:00.
↑  זאב בן-יוסף, ע'10.
↑  אברהם יסעור  נס ישראל בסואץ באתר משמר המורשת הימית.
↑  דברי אראלה ברעם באתר עמותת חיל הים.
↑  למעלה מימין, איתן ליפשיץ דני ברעם וגדי פטיש. למטה מימין גלעד שני וזאב בן יוסף. חסרה תמונתו של אילן אגוזי שהיה בבית חולים.
↑  זאב בן יוסף קומנדו באלכסנדריה ע' 76.
↑  עיטור העוז לאברהם דרור, באתר הגבורה
↑  זאב בן יוסף ע' 76.
↑  מוצבת במוזיאון הצלב האדום  בז'נבה, מייק אלדר ע' 355.
↑  זאב בן-יוסף ע' 92.
↑  המקור לכל האירועים הקשורים בצוללת תנין סיפורו של מפקדה אברהם דרור  בספרו של יורם בר-ים, 'כלי שיט ישראלים במימד הרביעי  ע' 55-51.
↑  זאב בן יוסף ע' 30.
↑  משברי ים, ע' 131.
| מלחמת ששת הימים |
| --- | --- | --- |
| רקע | פעולת סמוע • יום הקרבות של 7 באפריל 1967 • הנאום המגומגם • מרד הגנרלים • מבצע לשון אדומה |  |
| החזית המצרית | מבצע מוקד • קרב אום-כתף • קרב הג'יראדי • קרב חניון הלילה של גדוד 19 • פעולת אלכסנדריה • פעולת פורט סעיד • קרב רפיח • קרב מוצב אל-קובה • תפיסת שארם א-שייח' |  |
| החזית הירדנית | הקרב על גבעת התחמושת • המערכה על ירושלים • כיבוש צפון השומרון |  |
| החזית הסורית | הקרב על קלע וזעורה • קרב תל עזזיאת • קרב תל פאחר |  |
| אישים | לוי אשכול • משה דיין • יצחק רבין • מרדכי הוד • דוד אלעזר • עוזי נרקיס • ישעיהו גביש • מוחמד סידקי מחמוד • סולימאן עיזאת  • עבד אל-חכים עאמר • מוחמד פאוזי • גמאל עבד אל נאצר • חוסיין, מלך ירדן |  |
| כללי | ישראל במלחמת ששת הימים • יהדות ארצות האסלאם במלחמת ששת הימים • צבא ההגנה לישראל במלחמת ששת הימים • הצבא המצרי במלחמת ששת הימים |  |
| בינלאומי | החלטה 233 • החלטה 234 • החלטה 235 • החלטה 236 • החלטה 237 • החלטה 240 • החלטה 242 |  |
| בתרבות | בתרבות הישראלית • ירושלים של זהב • ירושלים של ברזל • משה דיין, יצחק רבין ועוזי נרקיס בשער האריות • תצלום הצנחנים בכותל המערבי • גבעת התחמושת |  |
| תיעוד והנצחה | יום הנכסה • יום ירושלים • אות מלחמת ששת הימים • גבעת התחמושת • אנדרטאות בירושלים • אנדרטה לחללי עוצבת השרון • אנדרטה לנופלי חטיבה 5 • אנדרטת אוגדת הפלדה • האנדרטה לחללי חטיבה 45  • טקס האזכרה לזכר חללי מלחמת ששת הימים ומלחמת ההתשה |  |
פיזור יחידות הצי המצרי בנמל אלכסנדריה בתקופת מלחמת ששת הימים.
ההפגנות בגאורגיה (2023–2024)

ההפגנות בגאורגיה הם סדרה של הפגנות אשר בגאורגיה שהחלו במרץ 2023, על רקע הצעת "חוק הסוכנים הזרים" (אנ'), המחייב כל כלי תקשורת בגאורגיה וכל ארגון שאינו מסחרי ושמעל ל-20% מהמימון שלהם מגיע מחוץ לגאורגיה להירשם כגוף ש"מקדם את האינטרסים של גורם זר". הצעת החוק המכונה גם 'החוק הרוסי' משום הדמיון שלו לחקיקה דומה שממשל פוטין העביר מתוך מטרה להשתקה של כלי התקשורת העצמאיים ברוסיה ודיכוי ארגוני האופוזיציה ברוסיה.
במרץ 2023, נחלה האופוזיציה הצלחה, לאחר שהחוק נגנז בפרלמנט. 36 הצביעו נגד ו-76 נמנעו.
ההפגנות חודשו באפריל 2024. ב-14 במאי 2024, עבר החוק בקריאה שלישית בפרלמנט הגאורגי. ההחלטה הובילה לקטטה המונית בפרמנט. ב-18 במאי הטילה, נשיאת גאורגיה, סלומה זוראבישווילי, וטו על ההחלטה. אולם לפרלמנט שמורה הזכות לבטל את הווטו שלה בהצבעת פרלמנט, שבה לקואליציה, יוזמת החוק, יש רוב. ב-29 במאי עקף הפרלמנט את הווטו של הנשיאה הגאורגית.
רקע > התערבות בינלאומית

ב-9 ביוני 2022, הפרלמנט האירופי פרסם החלטה בת 6 עמודים המאשימה את ממשלת גאורגיה ברמיסת חופש העיתונות במדינה. הפרלמנט גם המליץ לאיחוד האירופי להטיל סנקציות על בידזינה איוואנישווילי, מייסד מפלגת החלום הגאורגי בשל "תפקידו בהידרדרות התהליך המדיני בגאורגיה". ב-28 ביוני 2022 פרסמה האספה הפרלמנטרית של מועצת אירופה הצהרה, שבה נאמר כי מיכאיל סאקשווילי הכלוא, צריך להיות מטופל באופן מיידי במוסד מיוחד מחוץ לגאורגיה, מה שגרר ביקורת מצד מפלגת החלום הגאורגי ומייסדה, בידזינה.
רקע > הצעת החוק

מתוקף אירועי ההתערבות של האיחוד האירופי וגופים חיצוניים אחרים על המתרחש בגאורגיה, הוצעה הצעת החוק במדינה שבמסגרתה ישויות משפטיות לא מסחריות, גופי שידור, ישויות משפטיות המחזיקות בכלי תקשורת הפועלים בגאורגיה, ספקי דומיינים באינטרנט ועוד, חייבים להירשם במרשם הציבורי כ"סוכני השפעה זרה" ולהיות נתונים תחת מעקבם של משרד המשפטים הגאורגי, אם התמיכה הכספית הזרה שלהם מסתכמת ב-20% מסך ההכנסות שלהם. הצעת החוק מחייבת ארגונים לא ממשלתיים לחשוף את מקור הכספים שלהם, אך אינה מטילה כל הגבלה על פעילותם. מפלגת החלום הגאורגי תמכה בהצעת החוק, מה שגרר התנגדות רבה מצד אזרחים רבים במדינה ומצד דמויות מפתח נוספות במדינה.
ציר זמן

ב-7 במרץ 2023, הצעת החוק התקבלה בפרלמנט הגאורגי בקריאה ראשונה, עם 76 קולות בעד ו-13 נגד. בשל המחאות וההתנגדות שגררה הצעת החוק, שוטרים בגאורגיה השתמשו בגז מדמיע ובמכתז"יות מחוץ למבנה הפרלמנט הגאורגי במרכז העיר טביליסי. לאחר חצות, ב-8 במרץ, מפגינים ניסו לפרוץ לבניין הפרלמנט של גאורגיה.
ב-8 במרץ 2023, עשרות אלפי אנשים הפגינו מול בניין הפרלמנט, וקראו בסיסמאות נגד הצעת החוק.
ב-9 במרץ 2023, הקואליציה נכנעה והצהירה כי היא תגנוז את החוק. ב-10 במרץ 2023 החוק נגנז ומארגני ההפגנה הכריזו על סיומה בניצחון לאופוזיציה.
ההפגנות

ישנם דיווחים כי המשטרה משתמשת במכת"זית ובגז מדמיע על מנת לפזר את ההפגנות, במיוחד בבירה טביליסי. המחאה נתמכת כעת על ידי USAID והמפגינים מבקשים מממשלת גאורגיה שלא להעביר את החוק.
הערות שוליים

↑  Law on “Transparency of Foreign Funding” Passes 76-13 in the First Reading, Civil Georgia, ‏2023-03-07 (באנגלית)
↑  Rhea Mogul,Sophie Tanno,Niamh Kennedy,Hannah Ritchie, Georgia withdraws 'foreign influence' bill but opposition vows more protests, CNN, ‏2023-03-09 (באנגלית)
↑  גאורגיה אישרה את "החוק הרוסי" והתרחקה מאירופה, בפרלמנט התקוטטו, באתר ynet, 15 במאי 2024
↑  אלכס נירנבורג ורם ברנדס, החוק שמטלטל את גאורגיה: הנשיאה הטילה וטו, האם הוא יבוטל?, באתר כאן – תאגיד השידור הישראלי, 18 במאי 2024
↑  גיא אלסטר‏, למרות לחץ המערב: הפרלמנט בגיאורגיה עקף את הווטו על חוק "הסוכנים הזרים", באתר וואלה, 29 במאי 2024
↑  EU parliament votes to consider sanctioning Georgia’s informal leader, Eurasianet
↑  https://twitter.com/nexta_tv/status/1633207512659795976, טוויטר
↑  AFP-Agence France Presse, Tens Of Thousands In Georgia Rally Against Controversial Bill: AFP, www.barrons.com (באנגלית)
↑  A. B. C. News, Georgians protest against draft law on media, nonprofits, ABC News (באנגלית)
↑  Reuters (2023-03-07). "Georgians throw stones, petrol bombs at police in protest over new law". Reuters (באנגלית). נבדק ב-2023-03-08.
↑  USAID Urges Georgian Parliament to drop proposed foreign agent laws, bm.ge (באנגלית)
ליגת הצדק (סדרת אנימציה)

| --- | --- |

כריכת חוברת הקומיקס Justice League Adventures #1, המציגה את חברי הליגה. אמנות מאת ברוס טים ואלכס רוס. מהמרכז בכיוון השעון: באטמן, גרין לנטרן, הוקגירל, וונדר וומן, סופרמן, הצייד ממאדים ופלאש
 מבוסס על:  ליגת הצדק 
 סוגה:  אנימציה/קומיקס/גיבורי על
 יוצרים:  פול דיני וברוס טים
 כותבים:  ג'ון רידלי, אנדרו קרייסברג 
 בימוי:  דן ריבה 
 מדבבים:  קווין קונרוי (באטמן/ברוס ויין) ג'ורג' ניוברן (קלארק קנט/סופרמן) סוזן אייזנברג (דיאנה/וונדר וומן) מייקל רוזנבאום (בארי אלן/פלאש) פיל למאר (ג'ון סטוארט/הפקח הירוק) קארל למבלי (ז'ון ז'ונס/הצייד ממאדים) מריה קאנאלס (שאירה הול/הוקגירל)
 מדבבים בעברית:  ויקי תבור/שלמה סדן (באטמן) ניר רון (סופרמן) נורית בנאי קורן (וונדר וומן והארלי קווין) גיורא קנת (פלאש והג'וקר) לירון ברנס (הפקח הירוק) מאיה בר-שלום (הוקגירל) גלעד קלטר (הצייד ממאדים) ענת ניב (לויס ליין והוקגירל) צביקה שוורצברג (לקס לות'ר) עמי מנדלמן יורם יוספסברג
 ארץ מקור:  ארצות הברית 
 שפות:  אנגלית 
 מספר עונות:  2 
 מספר פרקים:  52 
 הפקה
 הפצה:  האחים וורנר טלוויזיה 
 אורך פרק:  25 דקות
 שידור
 רשת שידור:  Cartoon Network 
 רשת שידור בישראל:  ערוץ הילדים
 תקופת שידור מקורית:  17 בנובמבר 2001 – 29 במאי 2004 
 קישורים חיצוניים
 אתר רשמי
 דף התוכנית ב-IMDb
 
ליגת הצדק (באנגלית: Justice League) היא סדרת אנימציה המבוססת על קבוצת גיבורי-העל הנושאת את אותו שם בהוצאת חברת DC קומיקס. הסדרה כוללת את הגרסה הכי מפורסמת של הקבוצה. בישראל שודרה הסדרה בערוץ הילדים.
בעקבות הצלחתן של סדרות האנימציה באטמן: איש העטלף וסופרמן: סדרת האנימציה, החליטה חטיבת האנימציה של האחים וורנר להפיק בשנת 2001 סדרה מצוירת על ליגת הצדק. מושכות ההפקה הופקדו בידי ברוס טים, האחראי לסדרת האנימציה המצליחה והמהוללת של באטמן. הסדרה רצה בהצלחה כשתי עונות (52 פרקים) תחת השם "ליגת הצדק: סדרת האנימציה" ושלוש עונות נוספות (39 פרקים) תחת השם "ליגת הצדק ללא גבולות". בשנת 2019 יצא סרט לבלו ריי בשם "Justice League vs. Fatal Five" המבוסס על הסדרה.
דמויות

בסדרת הטלוויזיה שבע הדמויות הראשיות שיסדו את ליגת הצדק הן:
קלארק קנט/סופרמן
ברוס ויין/באטמן
דיאנה/וונדר וומן
וולי וסט/פלאש
ג'ון סטוארט/גרין לנטרן
ז'ון ז'ונס/הצייד ממאדים
שאיירה הול/הוקגירל
דמויות אורחות שעוזרות לליגה הן:
ארתור קורי/אקווה מן
קנט נלסון/דוקטור פיית
בעונה השלישית מצטרפים לליגה כמעט כל גיבורי העל של DC קומיקס, לרבות סופרגירל, החץ הירוק, קפטן אטום, הקנרית השחורה ועוד.
הנבלים העיקריים בסדרה הם דמויות של DC קומיקס, רובם מעולמו של סופרמן (לקס לות'ר, דארקסייד, ברייניאק, מונגול ועוד). נבלים אחרים באים גם מעולמם של שאר חברי הקבוצה. כאשר לא מדובר בנבלי-על, הליגה נלחמת בחייזרים שונים שמנסים לכבוש את כדור הארץ. למעט שתי הופעות של הג'וקר (שהוכיח את גאוניותו הרצחנית והווה יריב שקול לליגה), הופעה של הארלי קווין, הופעה של פני חימר והופעה של מלך השעונים ב"ליגת הצדק ללא גבולות" כמעט שאין הופעות של נבלי באטמן בסדרה, דבר הידוע כ"באט-אמברגו".
עוד דמויות הראויות לציון הן סולומון גרנדי - זומבי חסר נשמה; אמנדה וולר, ראש ארגון קדמוס; כנופיית הפוקר המלכותית - כנופיה של פושעי-על הכוללים "אס", "מלך", "מלכה", "נסיך" ו"עשר"; ונדל סאבאג' - נבל-על בן-אלמוות וצמא כוח; גזע בני תאנאגר - אנשי הנץ; לויס ליין ועוד.
עלילה > ייסוד הליגה

בעקבות פלישת חייזרים לכדור הארץ, באים גיבורי על מכל קצוות תבל ומתאחדים כדי לסלק את הפולשים. באטמן וסופרמן הם הראשונים שמגיבים לאיומים, לאחר שחייזר ממאדים בשם ז'ון ז'ונס מגיע להזהיר אותם מפני הפולשים, שהשמידו את בני מינו. בהמשך מצטרפים אליהם גם וונדר-וומן, שלא יכולה לשבת בחיבוק ידיים בארץ האמזונות, וכן הפלאש, הפקח הירוק והוקגירל. הוקגירל מספרת לחבורה שהייתה בלשית בתאנאגר ועקב תאונת שיגור מצאה את עצמה הרחק מעולם הבית שלה. לבסוף, אחרי שיתוף פעולה של באטמן וז'ון ז'ונס, מצליחה החבורה להשמיד את החייזרים הפולשים ולהציל את כדור הארץ. הם מחליטים להקים ליגה שתגן על כדור הארץ ותהיה מוכנה לאיומים בסדר גודל שכזה. באטמן מצטרף לליגה רק כחבר חלקי, אך מממן להם תחנת חלל מתקדמת בשם "מגדל השמירה", ממנה הם מפקחים על כדור הארץ ועל החלל שסביבו.
עלילה > העונה הראשונה

במהלך העונה הראשונה עוברות על הדמויות מספר התפתחויות:
הפקח הירוק עומד למשפט בעקבות סוד אפל שהתגלה מעברו. ליגת הצדק חושפת שהופלל ומסכלת מזימה של "ציידי האדם" להשתלט על שומרי היקום, שמפעילים את חיל הפקחים הירוקים בכל רחבי הגלקסיה.
ליגת הצדק מונעת מאקווהמן להכריז מלחמה על האנושות והופכת אותו לבעל-ברית של הליגה.
הנסיכה דיאנה מגורשת מתמיסקרה, ארץ האמזונות, לאחר שהביאה גברים לאי, על מנת למנוע מהאדס לפרוץ מהשאול ולהרוס את העולם.
ז'ון ז'ונס עומד בפיתוי ולא נותן למורגן לה פיי עתק רב עוצמה, למרות שהיא משתמשת בכישוף רב עוצמה, המראה בפניו חזיונות של משפחתו שהוכחדה.
לקס לות'ר, הג'וקר ועוד מספר נבלי-על מתאחדים כדי לגבור על ליגת הצדק. באטמן מסכל את מזימתם בעורמה.
פלאש וג׳ון סטיוארט (הפקח הירוק) משתפים פעולה עם סולובאר, ראש אגף האבטחה של העיר גורילה סיטי, על מנת לסכל את מזימתו של גורילה גרוד.
ליגת הצדק חוזרת אחורה בזמן על מנת למנוע מונדל סאבאג' להשתלט על העולם באמצעות ניצחון של גרמניה במלחמת העולם השנייה בעזרת טכנולוגיה מהעתיד (הליגה עוזרת לבעלות הברית).
עלילה > העונה השנייה

בעונה השנייה מתרחשות התפתחויות נוספות:
לקס לות'ר בונה אנדרואיד בשם A.M.A.Z.O. שמתגלה כחזק מידי גם עבורו וגם עבור ליגת הצדק. האנדרואיד מאמין שהוא אל ולבסוף יוצא לחפש את גורלו בין הכוכבים.
באטמן ודיאנה מתחילים לפתח משיכה רומנטית אחד לשנייה.
ליגת הצדק מגלה על קיומו של יקום מקביל, בו לות'ר נבחר לנשיא ארצות הברית וסופרמן המקביל מתנקש בו. בעקבות ההתנקשות ומותו של פלאש המקביל, ליגת הצדק המקבילה הופכת ל"אדוני הצדק" ומנהיגה שלטון דיקטטורי של מדינת משטרה על כדור הארץ. הם רוצים להשתלט גם על כדור הארץ של היקום "המקורי" (העולם העיקרי בהופעתו בסדרה), אך באטמן ופלאש משכנעים את באטמן המקביל לסייע להם לסכל זאת. כדי להביס את יריביהם המקבילים ליגת הצדק נאלצת לתת ללקס לות'ר חנינה.
הוקגירל מתמודדת עם רשע עתיק ששימש כאל לגזע שלה, בני תאנאגר. הוא נתן להם מתמטיקה, ידע, חקלאות ותרבות, אך דרש מהם להקריב לו את נשמותיהם. היא מצטרפת לאקווה-מן, דוקטור פיית וזומבי שנגנבה נשמתו כדי להילחם באותו רשע. אותו זומבי, סולומון גרנדי, שבדרך כלל נלחם בליגה, מפתח קשר ייחודי עם הוקגירל, שלבסוף לא יודעת כיצד להתמודד עם כך שהקריב את חייו למענה.
קבוצת נוספת של נבלי-על, בראשות גורילה גרוד, מתאגדת כדי לגבור על ליגת הצדק. גרוד משתמש בכוחותיו המיוחדים על מנת לזרוע שנאה ולהפריד בין חברי הליגה. לבסוף ז'ון ז'ונס וג'ון סטוארט מסכלים את המסימה.
בזמן שבאטמן מסכל מזימה קטלנית של כנופיית הפוקר המלכותית והג'וקר, הוקגירל והפקח הירוק מפתחים ביניהם רומן ואף מתנשקים.
משלחת של בני תאנאגר מגיעה לכדור הארץ ומציעה לבנות עליו מגן שדה-כוח כנגד פלישה של גזע חייזרי אכזר. הוקגירל מגלה לחבריה שהיא הייתה סוכנת חשאית מטעם הצבא התאנאגרי ולא הגיעה לכדור הארץ בטעות, כפי שסיפרה בהתחלה. הוקגירל חוברת מחדש לצבא התאנאגרי ואף מסייעת לו ללכוד את חברי ליגת הצדק, לאחר שבאטמן מגלה שבני תאנאגר רימו את בני האדם ושיקרו להם. ליגת הצדק מצליחה לברוח וכאשר הם מנסים להתארגן מחדש, הוקגירל מגלה שכוונותיהם האמיתיות של בני מינה כוללים בניית מחולל שער בין-כוכבי שישמיד את כדור הארץ בזמן שישגר את הצי התאנאגרי להתקפת מחץ על אויביהם. היא נקרעת בין נאמנותה לתאנאגאר ולנישואיה עם הרו טאלק, לבין אהבתה לג'ון סטיוארט (הפקח הירוק) וכדור הארץ. לבסוף, היא מגלה את האמת לליגת הצדק, שמצליחה לסכל את המזימה בקושי רב. הפקח הירוק והליגה כועסים עליה בעקבות בגידתה, והיא מחליטה להתפטר על מנת למנוע מהם את ההחלטה הקשה בדבר הדחתה.
עלילה > העונות השלישית והרביעית

העונות השלישית והרביעית של הסדרה המצוירת (תחת השם: "ליגת הצדק ללא גבולות") נסובות סביב ליגת הצדק המורחבת וארגון ממשלתי מסתורי בשם פרויקט קדמוס.
בעקבות השמדת "מגדל השמירה" וההדיפה הקשה של הפלישה התאנאגרית, פתחה ליגת הצדק את שעריה לכל גיבור-על והפכה לכוח הצבאי החזק ביותר על כדור הארץ. הליגה המורחבת כוללת עשרות גיבורי-על ומאות אנשי צוות רגילים שכפופים לשליטתם של השביעיה המייסדת (הוקגירל לבסוף חוזרת לליגה). ממשלת ארצות הברית מודעת לעובדה זו וחוששת מהיום שבו ליגת הצדק תפנה כנגדם ותרצה את השליטה לעצמה. מסתבר שהממשלה הייתה מודעת ל"אדוני הצדק" ביקום המקביל ולניסיון ההשתלטות שלהם, ודבר נוסף שחיזק את חששם היה השימוש של ליגת הצדק בתותח לייזר רב-עוצמה שהותקן על "מגדל השמירה" בחשאי, כנגד איום פלישה מהחלל החיצון.
בעקבות חששות אלה מקימה הממשלה את פרויקט קדמוס ומפקידה בראשו את אמנדה וולר. מטרת הפרויקט היא לפתח אמצעי הגנה לאנושות כנגד ליגת הצדק. בפועל הפרויקט מתמקד בננוטכנולוגיה, ביולוגיה מולקולרית והנדסה גנטית על מנת לפתח כלי נשק ולוחמים שיוכלו להביס את ליגת הצדק. בין השאר מפתחת הקבוצה שיבוט של סופרגירל בשם גאלאטיאה, קבוצה של גיבורי-על החיים רק מספר חודשים וניתנים לשכפול רב-פעמי, חליפת הרס קטלנית, את כנופיית הפוקר המלכותית Royal Flush Gang וכן את דומסדיי. פרויקט קדמוס נעזר במימון מלקס לות'ר, שעבר שיקום בעקבות הרעלת קריפטונייט (חומר שהגיע מקריפטון, הכוכב של סופרמן) והחליט לנצל את הונו העצום כדי לעזור לחברה. הממשל והחברה מאמצים בחום את לות'ר הנדבן ואף תומכים בו כאשר הוא מציג את מועמדותו לנשיאות ארצות הברית. לות'ר מצליח לשטות בסופרמן ולגרום לליגה לאבד את אמון האנושות.
בפרקי הסיום של העונה הרביעית, לות'ר משתלט על התותח של "מגדל השמירה", יורה בו ובכך גורם להכרזת מלחמה על ליגת הצדק. השביעיה המייסדת (למעט באטמן) מסגירה את עצמה בזמן שהגיבורים הזוטרים נאלצים להגן על "מגדל השמירה" מפני מתקפה של קדמוס, הכוללת טילים ועשרות שיבוטי-על. בינתיים, באטמן מצליח להגיע אל אמנדה וולר ולחשוף בפניה את האמת ובכך שמדובר במזימה של לות'ר להפליל את הליגה. כאשר השניים באים לעצור אותו הם מגלים שלות'ר שימש כפונדקאי לברייניאק חסר הגוף, שניסה להשתמש בטכנולוגיה של קדמוס על מנת לבנות לו את הגוף של A.M.A.Z.O. האלוהי. וולר והליגה מצליחים לסכל את המזימה, בעיקר הודות לפלאש, שמגלה את "כוח המהירות" ומצליח לפרק את ברייניאק מתוך לות'ר, באמצעות תהודה.
פרק הסיום של העונה הרביעית חושף את מוצאו הגנטי של טרי מקגינס, נער שהפך ליורשו של באטמן בסדרה "באטמן: הדור הבא".
ספיידרמן ללא גבולות

| --- | --- |

 סוגה:  אנימציה, פעולה
 יוצרים:  סטן לי, סטיב דיטקו וג'ק קירבי
 כותבים:  מייקל ריבס (ששת הפרקים הראשונים) לארי ברודי (יתר הסדרה)
 בימוי:  פטריק ארצ'יבלד
 ארץ מקור:  ארצות הברית
 שפות:  אנגלית 
 מספר עונות:  1 
 מספר פרקים:  13
 הפקה
 מפיק:  אבי ארד, וויל מיניאו
 מפיקים בפועל:  אבי ארד 
 חברת הפקה:  מארוול אנטרטיינמנט, סבן אנטרטיינמנט 
 הפצה:  דיסני+ 
 מוזיקה:  ג'רמי סוויט 
 אורך פרק:  30 דק'
 שידור
 רשת שידור:  Fox Kids (ארצות הברית)
 רשת שידור בישראל:  פוקס קידס (תקופת השידור המקורי), ערוץ ג'טיקס (שידורים חוזרים ב-2008)
 תקופת שידור מקורית:  2 באוקטובר 1999 – 31 במרץ 2001
 קישורים חיצוניים
 דף התוכנית ב-IMDb
 
ספיידרמן ללא גבולות (באנגלית: Spider-Man Unlimited) היא סדרת טלוויזיה מונפשת המשמשת כאתחול של "ספיידרמן: סדרת האנימציה". הסדרה ממשיכה את הסיפור הידוע שבו פיטר פרקר הוא צלם העיתון המפורסם שנקרא "דיילי ביוגל" שמנוהל על ידי הבוס העצבני ג'יי ג'ונה ג'יימסון ששונא את ספיידרמן.
הסדרה, שהייתה המתחרה של להיט האנימה "פוקימון" בזמנו, ירדה מהמסך בארצות הברית עם סיום העונה הראשונה עקב אחוזי צפייה נמוכים. 13 הפרקים מעונה זו שודרו בלבד, והתוכנית הסתיימה עם סוף פתוח. עם זאת, מספר פרקים נוספים מהעונה השנייה נכתבו אך מעולם לא הונפשו, כשביניהם גם פרק שיסגור את הסוף הפתוח.
הפקה

כשנה לאחר ירידת הסדרה הקודמת, הוחלט להחזיר את ספיידרמן למסך המצויר, אולם דיסני החזיקו באותה העת בזכויות היוצרים על הסדרה שהסתיימה וסירבו לחדשה לבקשת פוקס קידס (שלימים תירכש על ידי דיסני).
התכנון המקורי של מארוול היה ליצור סדרה בת 26 פרקים שתציג את העלילות הנבחרות של ליין הקומיקס המקורי של "ספיידרמן המדהים", אולם אולפני קולומביה שנרכשו באותה העת על ידי סוני חתמו על חוזה עם מארוול להפקת הסרט "ספיידרמן" ומנעו משפטית גישה לחברת סבן הפקות לאירועי חוברות הקומיקס או לחליפת הספיידרמן המקורית בהן התעניינה עלילת הסרט.
בשל הקרבה לשנת 2000 ההפקה התבקשו לאחר מכן להתעסק עם ספיידרמן 2099 שמציג עולם עתידני שבו הכל היה תואם את הפנטזיה שציפו שתתרחש במציאות של האלף השלישי לספירה. לאחר שעוצב הקונספט וחלק מהעלילה, מארוול ביקשו לאחד קונספטים של פיטר פארקר כספיידמן ועולם מדע בדיוני כמו ביקום מארוול 2099, מארוול העבירה רשימת דמויות שרצתה לסדרה (דת'לוק נאסר לבסוף לשימוש בשל חוזה אחר על הפקת סרט עליו שבוטל), וההפקה תכננה קו שיספר על הגעת פיטר למציאות מקבילה בה דודו, בן פארקר, לא נרצח ופיטר שזכה לכוחות על גדל להיות אדם לא מוסרי מה שהפך אותו לונום במקום לספיידרמן, מארוול התנגדה לעלילה בה יהיו 2 פיטר פארקרים וביקשה ליצור סיפור על עולם מקביל וקיפוח גזעי שהוביל ליצירת הסדרה הזו.
עיצוב החליפה החדשה לכבוד הסדרה בוצע על ידי שאנון דנטון ורוי בורדין, שהופקדו על עיצוב הדמויות בה.
הפרק "אחד הוא המספר הבודד ביותר" הופק כפרק 10 אולם פוקס קידס מיקמו אותו כפרק 11 ויצרו בעיית המשכיות, שכן האירועים שבו מוזכרים בפרק 10 לדידם של פוקס קידס, "עניינים שבלב".
הסדרה הונפשה בידי אולפני דונג יאנג מקוריאה הדרומית שנודעו ביצירת סדרות אנימציה אמריקאיות מוצלחות מסוף שנות ה-80 של המאה ה-20 ובמהלך שנות ה-90 של המאה ה-20, כמו "באטמן: איש העטלף", "מייטי מקס" ו"הגרגולים". באופן אירוני, גם "באטמן: הדור הבא" שהייתה מתחרה של "ספיידרמן ללא גבולות", הונפשה בידי דונג יאנג.
עלילה > העונה הראשונה

בתחילת הסדרה חושף ג'ון ג'יימסון, בנו של ג'יי ג'ונה ג'יימסון, תוכנית סודית שבה תכננה נאס"א מעבורת חדשנית שתעבור דרך שער שיגור לצד השני של השמש כדי לחקור את החיים על כוכב דמוי כדור הארץ אשר נקרא "הארץ הנגדית" ושכוח מסתורי שהגיע ממנו חיסל חללית לא מאוישת שנאס"א שלחה חצי שנה קודם למסיבת העיתונאים של ג'יימסון. בטרם השיגור פיטר פארקר מבחין בונום וקרנג' מנסים להתפרץ לטיסה כדי להגיע לכוכב המדובר ולשחרר את גזע החייזרים העתיק שאליו הם משתייכים שקבור בו ומתכנן להשתלט על היקום החל מהארץ הנגדית. ספיידרמן חושד שהם מנסים לחבל בטיסה ומנסה לעצור אותם אך לא מצליח להילחם בשניהם ומושלך מסיפון המעבורת בזמן שונום וקרנג' מתרסקים ביחד עם ג'ון ג'יימסון לתוך שער השיגור לארץ הנגדית.
מכיוון שספיידרמן היה האחרון שנחת מהמעבורת, העולם חושב שהוא היה זה שחיבל בטיסה של ג'ון. ג'יי ג'ונה ג'יימסון חושב שבנו נהרג בהתרסקות ומכריז על פרס כספי של 10 מיליון דולרים על ראשו של ספיידרמן שנרדף עקב הפרס הכספי הגדול בכל רחבי ניו יורק. לאחר שנפצע קשה בהתרסקות בניין העולם מאמין כי הוא נהרג, אך הוא שורד את ההתרסקות ומחליט לפרוש מחייו כספיידרמן לטובת חיי משפחה עם אשתו, מרי ג'יין.
לאחר חצי שנה שהתעלם מהחליפה שלו, פיטר מחליט לצאת לחלל עם חליפה חדשה העשויה מננוטכנולוגיה שהוא גנב ממעבדתו של ריד ריצ'רדס. בידיעה שג'ון ג'יימסון שרד את ההתרסקות לאחר מסר ששלח לכדור הארץ, הוא מחליט לצאת ביחד עם מעבורת חילוץ לארץ הנגדית, כאשר השאלה שנשאלת היא "האם הוא יוכל להחזיר את ג'ון ג'יימסון לכדור הארץ?".
עיבוד קומיקס

לסדרה יצא גם עיבוד קומיקס, שרץ במשך 6 חודשים (6 חוברות) כששלוש החוברות הראשונות מתבססות על שני פרקי הסדרה הראשונים בעוד ששלוש החוברות הנותרות סיפרו סיפורים מקוריים שלא התרחשו בסדרה המצוירת, אך הקומיקס בוטל גם הוא לאחר 6 חוברות בלבד עקב הביקוש הנמוך.
נדמה כי העורכים של עיבוד הקומיקס לא הבינו את עלילת הסדרה במלואה, וניסו להציג את הארץ הנגדית כ"מציאות חלופית" לזו של כדור הארץ שלנו, כפי שעולה מהצגת ארבעת המופלאים בצורה הטבעית שלהם ובשמם שזהים בדיוק לאלו מכדור הארץ שלנו.
לסדרה נעשתה התייחסות גם בשתי חוברות קומיקס של סדרת "Webspinner Tales of Spider-Man" (בחוברות מספר 14 ו-15), שבהן מופיע ספיידרמן בחליפה מהסדרה הנ"ל, לאחר שנקלע למימד מקביל בעת מרדף אחרי קארנג', השניים מוצאים עצמם במאבק שנפרס על שתי חוברות שבהן מתחרים השניים המייצגים שני יסודות "טוב" ו"רשע" בקרב שאליו חוברים גם יצורים מקומיים מן המימד שאליו הגיעו.
הפצת הסדרה

בשלהי 2009, האתר הרשמי של מארוול הודיע על כך שסדרות האנימציה של החברה יועלו לשרת שלהם לצפייה ישירה בחינם, את "ספיידרמן ללא גבולות" ליוותה פרסומת כי העלאת הסדרה (שפרק ממנה הועלה בכל יום חמישי) לרשת נתמכת על ידי חברת פנסוניק כספונסר. הסדרה הועלתה במלואה לשירות הצפייה בתשלום של אמזון ב-2014.
ב-13 בנובמבר 2019, הועלתה הסדרה במלואה לשירותי הסטרימינג של דיסני פלוס.
הערות שוליים

↑  תחילה הוצגה כספין אוף שמספרת את סיפורו של ספיידרמן אחרי שהחזיר אליו את מרי ג'יין ווטסון לאחר שנעלמה במהלך הסדרה הקודמת.
↑  x.com, X (formerly Twitter)
↑  SPIDER-MAN UNLIMITED SECOND SEASON ARC
↑  Spider-Man Unlimited episode 14: "Destiny Unleashed, Part 2"
↑  Spider-Man Unlimited
ספיידרמן כפי שנראה בחליפת הננוטכנולוגיה שלו במהלך הסדרה.
באז שנות אור ממפקדת הכוכב

| --- | --- |

לוגו הסדרה בעברית
 מבוסס על:  צעצוע של סיפור
 סוגה:  סדרת אנימציה, סדרת מדע בדיוני, סדרת הרפתקאות, סדרת קומדיה
 בימוי:  אדם קרולה 
 מדבבים:  פאטריק ווארברטון, ניקול סאליבן, סטפן פורסט, לארי מילר, ניל פלין, אדם קרולה, ויין נייט, דידריך באדר, גארי אוון
 מדבבים בעברית:  לירז ברגמן, זיו מאיר, ליאור זוהר,ליאור אשכנזי,  מיכה אוזין סליאן, אלי גורנשטיין, יורם יוספסברג, אבי חדש, אסף אבידן, מומי לוי, שפרירה זכאי
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן: עברית, צרפתית וגרמנית)
 מספר עונות:  2
 מספר פרקים:  65
 הפקה
 מפיקים בפועל:  מארק מקוקל, בוב סקולי, טאד סטונס
 חברת הפקה:  אולפני פיקסאר Disney Television Animation
 הפצה:  Buena Vista Television
 מוזיקה:  אדם ברי
 אורך פרק:  22-24 דקות
 שידור
 רשת שידור:  UPN ABC
 רשת שידור בישראל:  ערוץ 2 (חלק מרצועות "זמן דיסני") ערוץ ג'טיקס ערוץ דיסני ישראל
 תקופת שידור מקורית:  2 באוקטובר 2000 – 31 בינואר 2001
 תקופת שידור בישראל:  2001
 קישורים חיצוניים
 דף התוכנית ב-IMDb
 
באז שנות אור ממפקדת הכוכב (באנגלית: Buzz Lightyear of Star Command) היא סדרת אנימציה אמריקאית מסוגת מדע בדיוני, הרפתקאות וקומדיה המבוססת על באז שנות-אור מזיכיון "צעצוע של סיפור". הסדרה נוצרה על ידי "אולפני פיקסאר" ו-"Disney Television Animation", והיא הסדרה הראשונה של דיסני המבוססת על סרט של פיקסאר. הסדרה שודרה לראשונה בארצות הברית בערוצים UPN ו-ABC החל מה-2 באוקטובר 2000. בישראל הסדרה שודרה לראשונה בדיבוב לעברית בערוץ 2 החל משנת 2001 כחלק מרצועת "זמן דיסני". לסדרה יש שתי עונות ו-65 פרקים באורך 22–24 דקות. שפת המקור של הסדרה היא אנגלית (הסדרה דובבה לשפות נוספות, ביניהן: עברית, צרפתית וגרמנית).
לסדרה נוצר סרט פיילוט בשם "באז שנות אור ממפקדת הכוכב: ההרפתקה מתחילה" אשר הופץ ב-DVD ושודר כשלושת הפרקים הראשונים של הסדרה. לסדרה נוצר משחק וידאו בשם "Buzz Lightyear of Star Command" (אנ') אשר הופץ בשנת 2000.
תקציר העלילה

הסדרה מתרחשת בעתיד הרחוק, שם סייר החלל האמיץ, באז שנות-אור, ושותפיו ממפקדת הכוכב עוברים הרפתקאות שונות בשביל לנצח את הקיסר זורג אחת ולתמיד.